

**Коледна Виена – комфортен вариант**

*„Разноцветни лампички, песни, малки базарчета, на които може да опитате всевъзможни вкусотийки, или да се стоплите с чаша греяно вино. Дори Дядо Коледа не носи в шейната си толкова празнично настроение, колкото*[*Виена*](http://www.peika.bg/Viena_l.ct_i.43747.html)***.****“*

Автобусна програма 6 дни / 5 нощувки

**Дата:** 23.12.2013 г.

Цена:224 евро / 438 лева

**Цената включва:**

* 5 нощувки със закуски в хотели 3 \* - три в района Виена ( в хотел до спирка на метро ) и две в Будапеща;
* транспорт с комфортен автобус;
* екскурзоводско обслужване;
* туристическа обиколка на Будапеща, Братислава, Виена

**Цената не включва:**

* Доплащане за единична стая – 100 евро ;
* Медицинска застраховка за 6 дни с покритие 5000 евро за лица на възраст до 65 г – 6 лв, за лица на възраст от 65 г до 70 г - 9 лв, за лица на възраст от 70 г до 75 г – 12 лв, за лица на възраст от 75 г до 80 г – 18 лв;
* Разходка с корабче по река Дунав в Будапеща при мининум 25 туристи - 13 евро;
* Екскурзия до Мелк при минимум 25 туристи – 25 евро;
* Посещение на двореца „Шьонбрун” – 13.50 евро вход;
* Възможност за организирана вечеря за посрещане на Коледа – 15 евро при минимум 20 души ;
* Eкскурзия „Виенска гора и Баден“ при минимум 25 туристи: 40 EUR (Включва: екскурзоводско обслужване на български език, автобусен транспорт, входна такса за подземното езеро Seegrotte)
* Входни такси за посещаваните туристически обекти

**С тази екскурзия ще посетите** : София - Будапеща – Братислава - Виена

Маршрут :2000 км.

**ТУРИСТИЧЕСКА ПРОГРАМА:**

**1 Ден ( 23.12.13 г. )- София – Будапеща**

Отпътуване от София за Унгария в 08.00 ч., от Националния стадион „Васил Левски” и в 08.30 ч. от автогара „Сердика”. Транзитно преминаване през Сърбия. Пристигане в Будапеща вечерта. По желание посещение на ресторант с традиционна унгарска атмосфера, където ще се забавлявате с чардаш и ще опитате автентичен гулаш и паприкаш. Нощувка в Будапеща.

**2 Ден ( 24.12.13 г. )- Будапеща – Братислава- Виена**

Закуска. Панорамна обиколка на Будапеща: Площадът на героите, Музеят за изящните изкуства, Операта, Будайската крепост – Кралският дворец, Рибарските кули, катедралата “Св.Матиаш”, хълмът “Гелерт” с Цитаделата, Паметникът на свободата. Свободно време или по желание разходка с корбаче по р.Дунав/ 13 евро/. Отпътуване за Австрия. Попътно разглеждане на историческия център на Братислава: катедралата „Св. Мартин”, средновековната крепост, където днес е седалището на правителството на Република Словакия, Старото кметство, академия „Истрополитана”, Двореца на архиепископите. Настаняване вечерта в хотел района на Виена. По желание , срещу допълнително заплащане – възможност за организирана вечеря за посрещане на Коледа .Нощувка.

**3 Ден** **( 25.12.13 г. ) - Виена**

ВЕСЕЛА КОЛЕДА !Закуска. Посещение на Коледната меса в Катедралата Св.Стефан. Панорамна обиколка на Виена: дворецът "Белведере", един от най-хубавите барокови образци в света, принадлежал на Хабсбургите; Виенската опера, където ежегодно се провежда оперен бал; Булевард "Рингщрасе", изграден на мястото на старата крепостна стена; дворецът Хофбург - зимната резиденция на Хабсбургите; Градския парк с паметника на Йохан Щраус – син; Парламентът със статуята на Атина Палада; Кметството - внушителна сграда в неоготически стил; Къщата на Хундертвасер с необичайните си апартаменти, следващи единствено природните форми; най-старият увеселителен парк в Европа "Пратер" със символа на Виена - Виенското колело; трите ръкава на р. Дунав; Уно сити със сградите на ООН. Свободно време за шопинг или по желание посещение на двореца „Шьонбрун” – една от най-красивите летни резиденции на австрийското императорско семейство.Нощувка в района на Виена.

**4 Ден ( 26.12.13 г. ) – Виена – Манастира Мелк**

Закуска. Пешеходен тур с програма в Стария град: Мария –Терезия – Плац; Паметника на Мария Терезия; Дворцовия комплекс Хофбург, където се намират Националната библиотека, Музеят на музикалните инструменти и оръжейната колекция на императора; пл. Грабен - сърцето на Стария град, с чумната колона; църквата "Св.Петър", готическата катедрала "Св.Стефан"- един от символите на Виена и най-значителната готическа сграда, съхраняваща несметни богатства. Свободно време или екскурзия по желание посещение на най-големия бенедиктински манастир Мелк основан в края XII век от Бабенбергите /25 евро на човек с включени входни такси/. Връщане във Виена. Нощувка.

**5 Ден ( 27.12.13 г. ) – Виена**

Закуска. Свободно време или по желание възможност за организирана екскурзия до Виенската гора, манастира Майерлинг, езерото Зеегроте и град Баден. (Продължителност: около 4 часа) . По време на тази екскурзия ще се запознаете с някои от най-интересните забележителности, които се намират в южната част на планината Виенска гора. Преминавайки през Баден - град, основан още от римляните, а днес известен курорт, прочут с термалните си извори и казиното, и продължавайки през романтичната долина Хеленентал, пътят ще ни отведе край някогашната ловна вила на Майерлинг, където през 1889 г. намират своята трагична гибел австрийският престолонаследник принц Рудолф и баронеса Мария Вечера. В манастира „Хайлигенкройц” (1133 г.) ще разгледаме средновековната обител, където се намират гробовете на последните представители на династията Бабенберг и където монасите до ден днешен произвеждат и предлагат домашно вино, както и интересни и уникални ръчно изработени сувенири.Отпътуване за Будапеща. Нощувка в Будапеща.

**6 Ден ( 28.12.13 г. ) – Будапеща – София**

Закуска. Отпътуване за България. Пристигане в София вечерта.